“สุชาติ” ลั่น ประกาศให้นโยบายสัปดาห์หน้า
&#8220;สุชาติ&#8221; ประกาศ เดินหน้ามอบนโยบายหน่วยงานที่รับผิดชอบสัปดาห์หน้า
21 ม.ค. 2553

“สุชาติ” ประกาศ เดินหน้ามอบนโยบายหน่วยงานที่รับผิดชอบสัปดาห์หน้า 
นายสุชาติ โชคชัยวัฒนากร  รมช.คมนาคม เปิดเผยว่า สำหรับหน่วยงานที่ได้รับมากำกับดูแล 4 หน่วยงาน คือ กรมทางหลวงชนบท , กรมการขนส่งทางบก , บริษัทขนส่ง (บขส.) และ องค์การขนส่งมวลชนกรุงเทพ(ขสมก.)นั้น  ภายในสัปดาห์หน้า ตนเองจะเดินทางไปให้นโยบายหน่วยงานในสังกัดที่กำกับดูแล มอบหมายทุกหน่วยงาน โดยยืนยันว่าจะมีการเดินตามนโยบายเดิมที่มีอยู่ ทั้งเร่งรัดผลักดัน โครงการถนนไร้ฝุ่น ที่มีการดำเนินการอยู่และดำเนินการในส่วนที่เหลือต้องทำกว่า 3,500 กิโลเมตร ทั่วประเทศ เพื่อยกระดับความเป็นอยู่ของประชาชนให้มีการคมนาคม ขนส่ง ที่สะดวกขึ้นเดินหน้าโครงการจัดหา รถเมล์เอ็นจีวี จำนวน 4,000 คันเพราะเชื่อว่าโครงการดังกล่าวจะช่วยให้ประชาชนในเขต กทม. ปริมณฑล ได้มีคุณภาพชีวิตที่ดีขึ้น เพราะโครงการนี้จะเป็นการนำมีรถเมล์ใหม่มาให้บริการ